**Ministru kabineta rīkojuma projekta “Par programmas “Valsts aizsardzība, drošība un integrācija NATO” līdzekļu izlietojumu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2018. gadam” 64. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Ministru kabineta (turpmāk – MK) 2003. gada 29. aprīļa noteikumos Nr. 236 “Aizsardzības ministrijas nolikums” noteikto funkciju izpildi, Aizsardzības ministrijas (turpmāk – AM) uzdevums ir piedalīties Ziemeļatlantijas līguma organizācijas (turpmāk – NATO), Eiropas Savienības un citu starptautisko drošības un aizsardzības organizāciju drošības un valsts aizsardzības politikas veidošanā. Atbilstoši minēto MK noteikumu 6.10. apakšpunktam AM pienākums ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Minēto noteikumu 7.2. apakšpunkts nosaka iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. Tādējādi AM ir ieinteresēta sadarboties ar NVO, kuru darbības mērķis saskan ar AM noteiktajiem uzdevumiem, un iespēju robežās finansiāli atbalstīt to organizētos projektus. Saskaņā ar MK 2017. gada 14. septembra sēdes protokola Nr. 46 3. § 2. punktu AM 2018. gadā ir iedalīti finanšu līdzekļi 65 000 *euro* apmērā 2018. gada jaunās politikas iniciatīvas “Atbalsts NVO” īstenošanai, tie ir iekļauti AM budžeta programmā 34.00.00 “Jaunsardzes centrs”.Sadarbība īstenojama ar tām NVO, kuru darbības mērķis saskan ar AM uzdevumiem. Politikas iniciatīvas “Atbalsts NVO” ietvaros AM 2018. gadā nodrošina sadarbību, lai īstenotu šādus mērķus un darbības virzienus – piemiņas vietu uzturēšanai AM piešķir Latvijas Nacionālo karavīru biedrībai (turpmāk – LNKB) 35 000 *euro*, bet Latvijas Nacionālo partizānu apvienībai (turpmāk – LNPA) – 20 000 *euro*. Savukārt Latviešu virsnieku apvienībai (turpmāk – LVA) AM piešķir 10 000 *euro* biedrības statūtos noteikto mērķu sasniegšanai un pasākumu īstenošanai. Noslēdzot līgumus ar minētajām NVO, 2018. gadā tiks uzturētas piemiņas vietas un veicināta militārās vēstures liecību saglabāšana, sabiedrības informētība par latviešu karavīru vēsturisko lomu neatkarības cīņās, partizānu darbību Otrā pasaules kara laikā. Tāpat tiks atbalstīta biedrības darbība, lai šos mērķus īstenotu. Ministru kabineta rīkojuma projekts “Par programmas “Valsts aizsardzība, drošība un integrācija NATO” līdzekļu izlietojumu”paredz LNKB, LNPA un LVA pasākumu līdzfinansēšanu no AM 2018. gada budžeta līdzekļiem 65 000 *euro* apmērā. MK rīkojuma mērķis ir segt LNKB, LNPA un LVA izdevumus, kas saistīti ar piemiņas vietu uzturēšanu un biedrību statūtos noteikto mērķu sasniegšanu un pasākumu īstenošanu.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | Izdevumus paredzēts segt no Aizsardzības ministrijas budžeta programmas 34.00.00 “Jaunsardzes centrs” 2018. gada budžetā plānotajiem finanšu resursiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

D. Ozola, 67335273

Daiga.Ozola@mod.gov.lv